ساتوشى ناكاموتو

ساتوشى ناكاموتو (بالانجليزى: Satoshi Nakamoto) هو اسم مستعار بيستخدمه الشخص اللى طور و انشأ البيتكوين و انشأ البرنامج المرجعى الاصلى للبيتكوين و نشره. و كجزء من تنفيذ العملية ابتكر ناكاموتو اول قاعدة بيانات سلسلة الكتل. و كان ناكاموتو اول شخص حل مشكلة الانفاق المزدوج للعمله الرقميه باستخدام شبكة نظير لنظير، كان ناكاموتو نشط فى تطوير البيتكوين لغاية ديسمبر 2010.

 سبب الشهره 
اشتهر اسم ساتوشى ناكاموتو بعد الاعلان عن فكرة بيتكوين للمره الاولى فى ورقه بحثيه فى سنة 2008. و زى ما اشتهر الاسم بشكل سريع فى سنة 2008 فهو اختفى صاحب الاسم ده من ساحة تطوير عملة بيتكوين بشكل سريع فى اواسط 2010 بعد ما قام بتسليم كل مهامه المتعلقه بتطوير العمله وموقع الانترنت الرئيس الخاص بيها الى انشط المتطوعين فى مجتمع بيتكوين، و بيعتقد ان ساتوشى ناكاموتو بيملك ما يقارب المليون بيتكوين و اللى كانت بتتجاوز قيمتها مليار دولار امريكى فى نهاية سنة 2013.

 دوره فى تطوير البيتكوين 
صرح ناكاموتو ان العمل على البيتكوين ابتدا فى 2007، و فى 18 اغسطس 2008 تم تسجيل اسم المجال bitcoin.org كنطاق، و نشر ناكاموتو بحث عن القائمه البريديه للتشفير على موقع metzdowd.com بيوصف عمله رقميه مشفره بعنوان بيتكوين: نظام نقدى الكترونى من نظير الى نظير.

استمر ناكاموتو فى التعاون مع مطورين تانيين على برنامج البيتكوين لغاية نص سنة 2010، لما عمل كل التعديلات على الشيفره المصدريه، و بعدها سلم التحكم فى الشفره الاساسيه و مفتاح تنبيه الشبكه لجافن اندريسن، و نقل كتير من المجالات اللى ليها صله لاعضاء بارزين فى مجتمع البيتكوين، و وقف مشاركته المعترف بيها فى المشروع.

 الهويات الممكنه 
هوية ساتوشى ناكاموتو لسه محل شك، و بيعتقد الباحثين ان ناكاموتو كان من خبراء التشفير و علوم الكمبيوتر. و فيه فرضيات كتيره حول الشخصيه و مش المؤكد ان كان الاسم هو اسم حقيقى ام انه اسم مستعار استخدمه مخترع عملة البيتكوين و مش معروف ان كان الاسم راجل و لا ست، و جهات كتير من فتره للتانيه بتعلن عن كشف هوية مخترع العمله لكن مفيش حاجه مؤكده عن هويته الحقيقيه.

فى سنة 2012، ادعى ساتوشى ناكاموتو فى ملفه الشخصى فى موقع P2P Foundation انه رجل يابانى عنده 39 سنه، و ادعى الخبير التقنى الاسترالى كريج رايت بانه مؤسس عملة البيتكوين فى مقابله صحفيه، بس مقدمش اى دليل على كده، و فى 1 ابريل 2017 اعلن رئيس الولايات المتحده دونالد ترامپ عبر تغريده على تويتر بانه ساتوشى ناكاموتو، و افترض المتفاعلين ان التغريده مرتبطه بنشاط كذبة ابريل.

 لينكات برانيه 

 مصادر 

ساتوشى ناكاموتو
تصنيف:بيتكوين